作者：魏了翁
词牌/韵律：贺新郎

paragraphs: 汉使来何许。
到如今、天边又是，薰弦三度。
见说山深人睡稳，细雨自催茶户。
向滴博、云间看取。
料得权奇空却后，指浮云、万里追风去。
跨燕越，抹秦楚。
不妨且为斯人驻。
正年来、忧端未歇，壮怀谁吐。
顷刻阴晴千万态，怎解绸缪未雨。
算此事、谁宽西顾。
待洗岷峨凄怆气，为八荒、更著深长虑。
间两社，辅明主。